2022.12.6.
HU
Az Európai Unió Hivatalos Lapja
C 465/107 2022. május 3., kedd
rámutat arra, hogy a mesterségesintelligencia-technológiák ugyanakkor azzal a kockázattal járnak, hogy csökkentik az emberi cselekvőképességet és helyettesítik az emberi autonómiát; hangsúlyozza, hogy ezeknek az előnyöknek és kockázatoknak egyaránt kell vezérelniük a mesterséges intelligenciával kapcsolatos szabályozást, és ezeket kell közölni a nyilvánossággal folytatott kommunikációban; 296. kiemeli, hogy az EU képes a mesterséges intelligenciáról szóló nemzetközi vita alakítására és globális vezető közös szabályok és szabványok kidolgozására, előmozdítva a mesterséges intelligencia emberközpontú, megbízható és fenntartható megközelítését, teljes mértékben összhangban az alapvető jogokkal; rámutat azonban arra, hogy a mesterséges intelligenciával kapcsolatos ilyen sajátos európai megközelítés nemzetközi színtéren történő megszilárdításának lehetősége gyors fellépést igényel, ezért az EU-nak hamarosan meg kell állapodnia egy közös mesterségesintelligencia-stratégiáról és szabályozási keretről; hangsúlyozza, hogy a nemzetközi technológiai normák és szabványok kialakításához szorosabb összhangra és együttműködésre van szükség a hasonló gondolkodású demokratikus partnerekkel; 297. hangsúlyozza, hogy az EU jelenleg még messze van attól, hogy globális szinten versenyképessé váljon a mesterséges intelligencia terén; ezzel összefüggésben hangsúlyozza a harmonizált szabályok és szabványok, a jogbiztonság és az egyenlő versenyfeltételek biztosításának fontosságát a mesterséges intelligencia elterjedésének és innovációjának előmozdítása érdekében, többek között az induló innovatív vállalkozások, a kkv-k és a civil társadalom előtt álló szükségtelen adminisztratív akadályok felszámolása révén; elismeri, hogy az ilyen nagyságrendű radikális változás a társadalom különböző rétegeit érinti, és hangsúlyozza, hogy a digitális átállásnak teljes mértékben tiszteletben kell tartania az alapvető jogokat; felhívja a Bizottságot, a tagállamokat és a Parlamentet, beleértve annak illetékes bizottságait is, hogy kövessék nyomon a mesterséges intelligenciára vonatkozó uniós ütemtervben megfogalmazott ajánlásokat; 298. olyan szabályozási környezetet szorgalmaz a mesterséges intelligencia számára, amely hatékony irányítást és védelmet biztosít az alapvető jogok számára, miközben megkönnyíti a digitális piacokhoz való versenyképes hozzáférést a különböző méretű szereplők számára az innováció és a gazdasági növekedés mindenki javát szolgáló előmozdítása érdekében; hangsúlyozza, hogy a versenyképes, hozzáférhető és tisztességes, közös normákon alapuló adatgazdaság előfeltétele a mesterséges intelligencia megfelelő fejlesztésének és képzésének; ezzel összefüggésben rámutat annak kockázatára, hogy az adatgazdaságban a piaci koncentráció átterjed a mesterségesintelligencia-alkalmazások gazdaságára; 299. megállapítja, hogy az olyan területeken, mint a mesterséges intelligencia, az EU törekvéseinek fokozásához sokkal határozottabb mértékű integrációra és harmonizációra van szükség az egységes digitális piacon a határokon átnyúló csere előmozdítása és annak garantálása érdekében, hogy EU-szerte ugyanazok a szabályok és szabványok vonatkoznak; e tekintetben hangsúlyozza, hogy az egyenlő versenyfeltételek biztosítása érdekében az uniós intézményeknek küzdeniük kell a piaci erőfölénnyel való visszaélés ellen; 300.
arra a következtetésre jut, hogy meg kell tenni a szükséges lépéseket annak biztosítása érdekében, hogy a digitális átállás előmozdítsa és ne akadályozza a zöld átállást; arra a következtetésre jut, hogy az MI-rendszereknek szilárd infrastruktúrára és hálózati kapcsolódási képességre van szükségük; hangsúlyozza, hogy a zöld megállapodással összhangban lévő digitális infrastruktúra minden ágazatot és értékláncot meg fog célozni, és a körforgásos gazdaság elveit kell követnie; hangsúlyozza azonban, hogy a mesterséges intelligencia nem lesz működőképes a digitális infrastruktúra, többek között a széles sávú infrastruktúra, az üvegszálas hálózatok, a peremhálózati csomópontok és az 5G megfelelő kiépítése nélkül; hangsúlyozza a növekvő energiafogyasztás és erőforrás-felhasználás mérséklésének fontosságát a klímasemleges digitális infrastruktúra 2030-ig történő megvalósítása érdekében; 301. kiemeli, hogy a mesterséges intelligencia által bevezetett gyors technológiai fejlődés hatással lesz mindazok megélhetésére is, akik nem rendelkeznek az ahhoz szükséges készségekkel, hogy elég gyorsan alkalmazkodjanak ezekhez az új technológiákhoz; megjegyzi, hogy a továbbképzés és az átképzés segíthet számos ebből eredő társadalmi-gazdasági probléma kezelésében, de hangsúlyozza, hogy ezeket a hatásokat a szociális jóléti rendszerek, a városi és vidéki infrastruktúra és a demokratikus folyamatok összefüggésében is kezelni kell; arra a következtetésre jut, hogy a mesterséges intelligenciával kapcsolatos innovációk elfogadásának előmozdítása, a mesterséges intelligencián alapuló alkalmazások elfogadottságának növelése és annak elkerülése érdekében, hogy senki se maradjon le, biztosítani kell az emberek számára a digitális készségek elsajátításához szükséges eszközöket; hangsúlyozza, hogy a digitális jártasság és reziliencia növelése érdekében az IKT- és STEM-alapú oktatásnak már korai szakaszban meg kell kezdődnie, és az élet minden szakaszában elérhetőnek kell maradnia; úgy véli, hogy a kiváló MI-ökoszisztémák létrehozására, a mesterséges intelligenciával foglalkozó tehetségek EU-ba vonzására és az agyelszívás elleni küzdelemre irányuló kezdeményezések alapvető fontosságúak; 302. hangsúlyozza, hogy fontos kezelni a mesterséges intelligencia által az alapvető jogokat érintő kihívásokat, így téve lehetővé, hogy a mesterséges intelligencia ténylegesen olyan eszközzé váljon, amely az embereket és a társadalmat szolgálja, valamint a közjót és az általános érdeket szolgálja; arra a következtetésre jut, hogy a polgárok mesterséges intelligenciába vetett bizalmának kiépítése érdekében alapvető jogaikat az élet minden területén védeni kell, többek között a mesterséges intelligencia nyilvános és munkahelyi használatával összefüggésben; külön kihangsúlyozza, hogy a digitális átállás során tükrözni kell venni a nők és a kisebbségi csoportok célkitűzéseit és érdekeit; hangsúlyozza, hogy a közszolgáltatásoknak és közigazgatási struktúráiknak példát kell mutatniuk; hangsúlyozza, hogy az EU-nak fel kell gyorsítania a mesterséges